VENDIM
Nr. 1, datë 6.2.2018
	
Bazuar në ligjin 8457, datë 11.2.1999, ‘‘Për informacionin e klasifikuar ‘‘sekret shtetëror’’’’, të ndryshuar, dhe vendimin e Këshillit të Ministrave nr. 662, datë 15.11.2017, ‘‘Për miratimin e rregullores për deklasifikimin dhe zhvlerësimin e informacionit të klasifikuar ‘‘sekret shtetëror’’’’, KDZH, e ngritur me urdhër nr. 389, datë 20.11.2017, të Drejtorit të Përgjithshëm të Arkivave, u mblodh më datë 6.2.2018, dhe pasi shqyrtoi relacionin e paraqitur nga Sektori i Shërbimit të Dokumentacionit, sipas kërkesës së studiuesit Marin Mema,

VENDOSI:

1. Deklasifimin plotësisht të informacioneve të klasifikuara ‘‘sekret shtetëror’’, si më poshtë:
- Fondi 505 (Ministria e Financave), viti 1973, D. 38 ‘‘Tepër sekret’’.
- Informacione mbi disa probleme të punës për nxjerrjen e arit dhe argjendit në uzinën e bakrit Rubik, dërguar Koço Theodhosit, si dhe relacion mbi gjendjen e monedhës në thesar, dërguar Xhafer Spahiut.
- Fondi 496 (Ministria Industri Miniera), viti 1979, D. 796, ‘‘Tepër sekret’’.
- Projektplani për prodhimin e metaleve të çmuara për vitin 1979, ardhur nga uzina e bakrit Rubik, si dhe projektplani i Ministrisë dërguar Komisionit të Planit të Shtetit.
- Fondi 496 (Ministria Industri Miniera), viti 1979, D. 682, ‘‘Tepër sekret’’.
- Bilanci i arit për raportin e metalurgjisë për 3-mujorin e parë dhe të dytë të vitit 1979, ardhur nga uzina e bakrit Rubik.
- Fondi 496 (Ministria Industri Miniera), viti 1980, D. 569, ‘‘Tepër sekret’’.
- Evidencë e ardhur nga uzina e bakrit Rubik për shitjen e arit dhe argjendit për vitet 1976, 1977, 1978, 1979.
- Fondi 496 (Ministria Industri Miniera), viti 1980, D. 768, ‘‘Tepër sekret’’.
- Projektplani i prodhimit të arit dhe argjendit për vitin 1980 dhe relacioni përkatës dërguar Komisionit të Planit të Shtetit.
[bookmark: _GoBack]- Fondi 490 (Këshilli i Ministrave), viti 1985, D. 861, ‘‘Sekret’’.
- Njoftime të Ministrisë së Financave për grumbullimin e argjendit që përfitohet nga larja e filmave dhe fotografisë, si dhe për shkrirjen e arit dhe argjendit të dërguar në uzinën e bakrit Rubik.
- Dosjet deklasifikohen sepse kanë humbur vlerën dhe qëllimin për të cilën janë klasifikuar, si dhe informacione mbi metalet e rralla që gjenden te Fondi 14 (Komiteti Qendror), janë deklasifikuar vite më parë.
2. Ngarkohet Sekretari i KDZH-së për zbatimin e këtij vendimi.
3. Një kopje e bibliografisë t’i dërgohet DSIK-ut, si dhe për botim në Fletoren Zyrtare.
4. Ky vendim hyn në fuqi menjëherë.

